

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

“.....” .......................... 2019 թ. N……………………

ՀՀ ֆինանսների նախարար

Ա. Ջանջուղազյանին

*Ի լրումն մեր 08.11.2019թ.*

*թիվ 01/15.2/19350-19 գրության*

Հարգելի պարոն Ջանջուղազյան

ՀՀ վարչապետի մոտ 2019 թվականի հոկտեմբերի 30-ին կայացած խորհրդակցության արդյունքներով KfW բանկի ջրային և էներգետիկայի ոլորտի ծրագրերի մասհանման վերջնաժամկետների երկարաձգման նպատակահարմարության առաջարկի վերաբերյալ, հայտնում ենք, որ «Համայնքային ենթակառուցվածքների II ծրագիր - փուլ 3» ծրագրի (այսուհետ՝ Ծրագիր) Գերմանիայի զարգացման վարկերի բանկի կողմից ֆինանսավորվող վարկային միջոցների մասհանման վերջնաժամկետը անհրաժեշտ է երկարաձգել մինչ **2022թ. դեկտեմբերի 30՝,** իսկ Եվրոպական ներդրումային բանկի վարկային միջոցների հասանելիության վերջնաժամկետը՝ **մինչև 2022թ. հունիսի 27-ը՝** պայմանավորված հետևյալ հանգամանքներով.

1. ՀՀ կառավարության 23.02.2017թ. № 191-Ա որոշման համաձայն՝ Ծրագրի հետագա իրականացման գործառույթները փոխանցվել են «Ջրային տնտեսության ԾԻԳ» ՊՀ-ին, որի հետևանքով առաջացած խոչընդոտների պատճառով դանդաղել է Ծրագրի ընթացքը։ Այս պահին Ծրագրի նախագծահետազոտական աշխատանքներն ավարտվել են, իսկ շինարարական աշխատանքների համար հայտարարված մրցութային գործընթացները նախաորակավորման փուլում են, և 2020թ. մարտ-ապրիլ ամիսներին կսկսվեն շինարարական աշխատանքները։
2. Շինարարական մյուս փաթեթների կոնցեպտուալ նախագծերը, որոնց շինարարական մրցույթներն անցկացվելու են «Դեղին Գրքի» պահանջների համաձայն, հաստատման համար ուղարկվել են ԳԶՎԲ (KfW) բանկ։ Այս փաթեթները հաստատման փուլում են, քանի որ քննարկվում է նոր կառուցվող կոյուղու մաքրման կայանների շահագործման օպերատորի ընտրության հարցը, որից հետո կսկսվեն շինարարական աշխատանքների համար նախատեսվող նախաորակավորման գործընթացները։

Հարգանքով`



Ս. Պապիկյան

*Տարածքային կառավարման վարչություն*

*Փառանձեմ Դարբինյան*

*Հեռ. 011-52-75-41*